stanford-oval/wikipedia huggingface dataset:
พ.ศ. 2531
เหตุการณ์ > กุมภาพันธ์

1 กุมภาพันธ์ - พลเอกชวลิต ยงใจยุทธ ผู้บัญชาการทหารบก ประกาศเปิดสมรภูมิบ้านร่มเกล้า ระหว่างไทย-ลาว ที่ อ.ชาติตระการ จ.พิษณุโลก
19 กุมภาพันธ์ - มีการประกาศหยุดยิงในสมรภูมิบ้านร่มเกล้า
25 กุมภาพันธ์ - ภัตตาคาร ห้อยเทียนเหลา ในเยาวราชเปิดบริการเป็นวันสุดท้าย
เหตุการณ์ > มีนาคม

4 มีนาคม - เหตุลอบสังหาร นายชัยวัฒน์ พลังวัฒนกิจ หรือ โหงว ห้าพลัง ที่สนามมวยเวทีลุมพินี ซึ่งเป็นคดีที่มีการวิพากษ์วิจารณ์ว่าเป็นเรื่องของเจ้าพ่อกับเจ้าพ่อ
8 มีนาคม - วันสถาปนามหาวิทยาลัยภาคตะวันออกเฉียงเหนือ
13 มีนาคม - อุโมงค์เซคัง อุโมงค์ที่ยาวที่สุดในโลกในประเทศญี่ปุ่นเปิดให้ใช้บริการอย่างเป็นทางการ
21 มีนาคม – ทีมฟุตบอลทีมชาติแคเมอรูนชนะเลิศการแข่งขันฟุตบอลชิงแชมป์แห่งชาติแอฟริกา ครั้งที่ 16 ณ ประเทศโมร็อกโก
เหตุการณ์ > เมษายน

5 เมษายน- เหตุการณ์จี้เครื่องบินคูเวตแอร์เวย์เที่ยวบิน 422ที่ทะเลอาหรับหลังออกจากสนามบินดอนเมืองปลายทางท่าอากาศยานนานาชาติคูเวต มีผู้เสียชีวิต 2 ราย
26 เมษายน - คณะรัฐมนตรีอนุมัติแผนงานโครงการพัฒนาดอยตุง ตามพระราชดำริ สมเด็จพระศรีนครินทราบรมราชชนนี
เหตุการณ์ > พฤษภาคม

1 พฤษภาคม - ราชวิทยาลัยอายุรแพทย์แห่งลอนดอน ทูลเกล้าฯ ถวายสมาชิกภาพกิตติมศักดิ์ ซึ่งสถาบันแห่งนี้เคยมอบให้แต่เฉพาะผู้ที่เป็นแพทย์และนักวิทยาศาสตร์ดีเด่นระดับโลกเท่านั้น
9 พฤษภาคม - เขาค้อ แกแล็คซี่สร้างประวัติศาสตร์เป็นแชมป์โลกคู่แฝดคู่แรกของโลกในวันนี้เมื่อชิงแชมป์โลกรุ่นแบนตัมเวท WBA ชนะคะแนน วิลเฟรโด วาสเควซ โดยแฝดน้องคือ เขาทราย แกแล็คซี่ครองแชมป์โลกตั้งแต่ พ.ศ. 2527
21 พฤษภาคม - สมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานในพิธีเปิดอุทยานประวัติศาสตร์พนมรุ้งอย่างเป็นทางการ
24 พฤษภาคม - ภรณ์ทิพย์ นาคหิรัญกนก ครองตำแหน่งนางงามจักรวาลคนที่ 37
31 พฤษภาคม - องค์การอนามัยโลก ได้จัดวันงดสูบบุหรี่โลกเป็นครั้งแรก
เหตุการณ์ > มิถุนายน

14 มิถุนายน - มูลนิธิชัยพัฒนา ได้รับการจดทะเบียนให้เป็นนิติบุคคล และได้ประกาศในราชกิจจานุเบกษาในวันที่ 12 กรกฎาคม
27 มิถุนายน - ชาง จุงกู ทำลายสถิติป้องกันแชมป์โลกสูงสุดของทวีปเอเชียโดยป้องกันแชมป์โลกรุ่นไลท์ฟลายเวท WBC ครั้งที่ 15 ได้ในวันนี้ ทำลายสถิติเดิมของโยโกะ กูชิเก้นที่ทำไว้ 14 ครั้ง และเป็นสถิติโลกในรุ่น 108 ปอนด์ด้วย ก่อนจะถูกทำลายลงโดยยูห์ เมียงวู
เหตุการณ์ > กรกฎาคม

2 กรกฎาคม - พระราชพิธีรัชมังคลาภิเษก พระบาทสมเด็จพระปรมินทรมหาภูมิพลอดุลยเดช ทรงครองสิริราชสมบัติยาวนานยิ่งกว่าพระมหากษัตริย์พระองค์ใดในประวัติศาสตร์ชาติไทย
11 กรกฎาคม - สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน ทรงเปิดอาคารที่ทำการ สถานีวิทยุโทรทัศน์แห่งประเทศไทย จากนั้นเป็นต้นมา จึงกำหนดให้ วันที่ 11 กรกฎาคม ของทุกปี เป็นวันคล้ายวันสถาปนาของสถานีโทรทัศน์แห่งชาติของประเทศไทย
24 กรกฎาคม - ประเทศไทยจัดการเลือกตั้งทั่วไป ผลปรากฏว่าพรรคชาติไทยได้ที่นั่งมากที่สุดและเป็นแกนนำจัดตั้งรัฐบาลผสม
28 กรกฎาคม - พระราชพิธีมหามงคลเฉลิมพระชนมพรรษา 3 รอบ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
เหตุการณ์ > สิงหาคม

1 สิงหาคม - พลเอกชาติชาย ชุณหะวัณ ดำรงตำแหน่งนายกรัฐมนตรี หลังพลเอกเปรม ติณสูลานนท์ ปฏิเสธที่จะรับตำแหน่ง
4 สิงหาคม - พรรคชาติไทยจัดตั้งรัฐบาล โดยมีพลเอกชาติชาย ชุณหะวัณ เป็นนายกรัฐมนตรีคนที่ 17 ของประเทศ
8 สิงหาคม - เกิดการประท้วงต่อต้านรัฐบาลทหารพม่าครั้งใหญ่โดยนักศึกษาและประชาชน
12 สิงหาคม - นายพลเส่ง ละวินประกาศลาออกจากทุกตำแหน่งในรัฐบาลเนื่องจากการประท้วงอย่างรุนแรงของนักศึกษาและประชาชน
29 สิงหาคม -
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ยกย่อง พลเอกเปรม ติณสูลานนท์ อดีตผู้บัญชาการทหารบก และนายกรัฐมนตรี ให้เป็นรัฐบุรุษ
การชกป้องกันตำแหน่งแชมป์โลกรุ่นมินิฟลายเวท IBF ระหว่างสมุทร ศิษย์นฤพนธ์ แชมป์โลกขาวไทยกับ ฮวาง อินเคียว ผู้ท้าชิงชาวเกาหลีใต้ที่เกิดขึ้นในวันนี้เป็นการป้องกันแชมป์โลกคู่สุดท้ายของโลกที่ชกกัน 15 ยก
เหตุการณ์ > กันยายน

9 กันยายน - เครื่องบินตูโปเลฟ 131 ของสายการบินแอร์เวียดนาม ตกที่อำเภอลำลูกกา จังหวัดปทุมธานี มีผู้เสียชีวิต 76 คน รวมทั้งรัฐมนตรีของเวียดนาม และนักการทูตชาวอินเดีย
15 กันยายน - วันสถาปนาสถาบันเทคโนโลยีราชมงคล หรือมหาวิทยาลัยเทคโนโลยีราชมงคล ในปัจจุบัน
17 กันยายน - 2 ตุลาคม - กีฬาโอลิมปิกฤดูร้อน ณ โซล ประเทศเกาหลีใต้
24 กันยายน -
กีฬาโอลิมปิก : เบน จอห์นสัน "เอาชนะ" คาร์ล ลูอิส และ ลินฟอร์ด คริสตี ในการแข่งขันวิ่ง 100 เมตร ด้วยเวลา 9.79 วินาที (ต่อมาถูกเพิกถอนเนื่องจากพบว่าใช้สารกระตุ้น)
ก่อตั้งสันนิบาตแห่งชาติเพื่อประชาธิปไตยขึ้นในพม่า
27 กันยายน - วันสถาปนาพรรคสันนิบาตแห่งชาติเพื่อประชาธิปไตย นำโดย ออง ซาน ซูจี ในพม่า
29 กันยายน - องค์การนาซาส่งกระสวยอวกาศขึ้นบินเป็นครั้งแรก หลังจากโศกนาฏกรรมกระสวยอวกาศแชลเลนเจอร์
เหตุการณ์ > พฤศจิกายน

10 พฤศจิกายน - ทับหลังนารายณ์บรรทมสินธุ์ ซึ่งถูกลักลอบนำออกไปจากปราสาทหินเขาพนมรุ้ง จังหวัดบุรีรัมย์ เป็นเวลาเกือบ 30 ปี กลับคืนสู่ประเทศไทย หลังการเรียกร้องขอคืนจากสถาบันศิลปะแห่งชิคาโก สหรัฐอเมริกา
16 พฤศจิกายน - เบนาซีร์ บุตโต วัย 35 ปี ได้รับเลือกตั้งให้เป็นนายกรัฐมนตรีของปากีสถาน นับเป็นนายกรัฐมนตรีหญิงคนแรกของประเทศมุสลิม
22 พฤศจิกายน - เกิดเหตุโคลนถล่มและซุงจากการลักลอบทำลายป่า ทะลักเข้าใส่หมู่บ้านที่ตำบลกะทูน อำเภอพิปูน จังหวัดนครศรีธรรมราช มีผู้เสียชีวิตถึง 700 คน เหตุการณ์นี้ส่งผลให้มีการยกเลิกสัมปทานป่าไม้ทั่วประเทศ
24 พฤศจิกายน - ศูนย์พัฒนาประมงน้ำจืด จ.สุราษฎร์ธานี เพาะพันธุ์ปลาตะพัดหรือปลามังกร หรือปลาอะโรวาน่า ซึ่งเป็นปลาน้ำจืดหายาก ใกล้สูญพันธุ์ได้สำเร็จเป็นครั้งแรกในประเทศไทย
เหตุการณ์ > ธันวาคม

18 ธันวาคม – ทีมฟุตบอลทีมชาติซาอุดีอาระเบียชนะเลิศการแข่งขันฟุตบอลชิงแชมป์แห่งชาติเอเชีย ครั้งที่ 9 ณ กรุงโดฮา รัฐกาตาร์
21 ธันวาคม - ผู้ก่อการร้ายวางระเบิด เที่ยวบินแพนแอมที่ 103 เมืองล็อกเกอร์บี สกอตแลนด์ ทำให้มีผู้เสียชีวิต 270 คน
30 ธันวาคม - คณะพยาบาลศาสตร์ จุฬาลงกรณ์มหาวิทยาลัย ได้รับการสถาปนาเป็นคณะวิชาในลำดับที่ 16 ของจุฬาลงกรณ์มหาวิทยาลัย
31 ธันวาคม - มีเหตุการณ์ไฟไหม้งานส่งท้ายปีเก่าต้อนรับปีใหม่ 2532 ที่ จ.เชียงใหม่ มีผู้เสียชีวิต 10 คน บาดเจ็บ 240 คน เป็นเหตุที่ทำให้งานปีใหม่ต้องยกเลิกโดยปริยาย
เหตุการณ์ > ไม่ทราบวัน

ประเทศไทยเริ่มใช้เหรียญ 5 บาท และ 10 บาท
คณะแพทยศาสตร์ จุฬาลงกรณ์มหาวิทยาลัย ประสบความสำเร็จในการผ่าตัดเปลี่ยนตับเป็นครั้งแรกในเอเชียตะวันออกเฉียงใต้
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2531
วันเกิด > มกราคม

9 มกราคม - สุชาร์ มานะยิ่ง (ออม) พิธีกร นักแสดงหญิงชาวไทย และเป็นบุตรสาวของ พรพรรณ วนา นักร้องลูกทุ่งหญิงชาวไทย
16 มกราคม - นีแกลส เปนต์เนอร์ นักฟุตบอลชาวเดนมาร์ก
20 มกราคม
อิสริยะ ภัทรมานพ (ฮั่น) นักร้อง นักแสดงชายชาวไทย
อร อรดี นักร้องลูกทุ่งหญิงชาวไทย
28 มกราคม - ณัฐวรา วงศ์วาสนา (มิ้นท์) นักแสดงชาวไทย
31 มกราคม - เหมือนแพร พานะบุตร (กิ่ง The Star) นักร้องชาวไทย
วันเกิด > กุมภาพันธ์

3 กุมภาพันธ์ - โจว คยูฮยอน นักร้องเกาหลีวง Super Junior
7 กุมภาพันธ์ - ไอ คาโงะ อดีตนักร้องหญิงชาวญี่ปุ่น
11 กุมภาพันธ์ - หลี่ ฉุน นักร้องหญิงชาวจีน
13 กุมภาพันธ์ - หลิน เกิงซิน นักแสดงชาวจีน
18 กุมภาพันธ์ - ชิมชางมิน (MAX TVXQ) นักร้องกลุ่มชายของเกาหลี
22 กุมภาพันธ์
มิณฑิตา วัฒนกุล นักร้องและนักแสดงชาวไทย
โก อู-รี นักร้องนวงเรนโบว์ (วงดนตรีเกาหลี)
26 กุมภาพันธ์ - คิม ย็อน คย็อง อดีตกัปตันวอลเลย์บอลหญิงทีมชาติเกาหลีใต้
29 กุมภาพันธ์
ก้านตอง ทุ่งเงิน นักร้องลูกทุ่งหญิงชาวไทย
ธรรมพร จูมจัตุรัส นักร้องลูกทุ่งหญิงชาวไทย
วันเกิด > มีนาคม

1 มีนาคม - ปอ ปาริชาต นักร้องลูกทุ่งหญิงชาวไทย
3 มีนาคม - อุษามณี ไวทยานนท์ (ขวัญ) นักแสดงชาวไทย
5 มีนาคม
พิชญา เชาวลิต (ฟาง) นักแสดงหญิงชาวไทย
อีลียา ควาชา นักกีฬากระโดดน้ำชาวยูเครน
9 มีนาคม - ภัทรนิษฐ์ แก้วมณี นักแสดงหญิงชาวไทย
12 มีนาคม - วิทวัส สิงห์ลำพอง นักแสดง พิธีกร และนายแบบชาวไทย
14 มีนาคม
ซูเมีย อบัลฮาจา นักมวยไทยชาวโมร็อกโก
ณธฤษภ์ ธรรมรสโสภณ นักฟุตบอลชาวไทย
23 มีนาคม - ณัฐชา วิทยากาศ นักแสดงชาวไทย
24 มีนาคม - สุธีวัน ทวีสิน นักร้องลูกทุ่งหญิงชาวไทย
25 มีนาคม - กาญจน์คณึง เนตรศรีทอง นักแสดงหญิงชาวไทย
30 มีนาคม - กณิณ ปัทมนันถ์ นักแสดงชาวไทย
วันเกิด > เมษายน

3 เมษายน - ติม กรึล นักฟุตบอลชาวดัตช์
11 เมษายน - ชวัลกร วรรธนพิสิฐกุล (กระติ๊บ) นักแสดงหญิงชาวไทย
17 เมษายน - ทากาฮิโระ โมริอุจิ นักร้องนำวง ONE OK ROCK ชาวญี่ปุ่น
19 เมษายน - ฮารุนะ โคจิมะ นักแสดง นักร้อง อดีตสมาชิกไอดอลญี่ปุ่นวง AKB48
25 เมษายน - โจนาธาน เบลีย์ นักแสดงชายชาวอังกฤษ
วันเกิด > พฤษภาคม

17 พฤษภาคม - ปาลิตา โกศลศักดิ์ นักแสดงหญิงชาวไทย
18 พฤษภาคม - แทยัง วง บิ๊กแบง จากประเทศเกาหลีในสังกัด YG Entertainment
23 พฤษภาคม - จรณ โสรัตน์ (ท็อป) นักแสดงชายชาวไทย
27 พฤษภาคม - เขมนิจ จามิกรณ์ (แพนเค้ก) นักแสดงหญิงชาวไทย
วันเกิด > มิถุนายน

1 มิถุนายน - ทามากิ นามิ นักร้องหญิงชาวญี่ปุ่น
6 มิถุนายน - ธีรศิลป์ แดงดา นักฟุตบอลชาวไทย
8 มิถุนายน - ภคมน บุณยะภูติ นักร้อง นักแสดงชาวไทย
24 มิถุนายน - นิชคุณ หรเวชกุล ชาวไทย ซึ่งเป็นนักแสดง พิธีกร และนักร้องวง 2PM จากประเทศเกาหลีในสังกัด JYP Entertainment
วันเกิด > กรกฎาคม

7 กรกฎาคม - พิชยดนย์ พึ่งพันธ์ (ซัน) นักแสดงชาวไทย
17 กรกฎาคม - ณัฐรัฐ โมริส เลอกรอง นักแสดงและนายแบบชาวไทย
26 กรกฎาคม - จิรัฐชัย ชยุติ นักร้องชาวไทย
27 กรกฎาคม - แคทลียา อินทะชัย นักร้องและนักแสดงชาวไทย
วันเกิด > สิงหาคม

1 สิงหาคม - กรวรรณ สุทธิวงศ์ (กวาง เดอะสตาร์) เดอะสตาร์ปีที่ 7
3 สิงหาคม - โด๋ ถิ มิญ นักวอลเลย์บอลชาวเวียดนาม
8 สิงหาคม - เจ้าหญิงเบียทริซแห่งยอร์ก พระธิดาองค์โตในเจ้าชายแอนดรูว์ ดยุกแห่งยอร์ก กับซาราห์ ดัชเชสแห่งยอร์ก อดีตพระชายา
10 สิงหาคม - พรพรรณ ฤกษ์อัตการ นักแสดงและนางงามชาวไทย
18 สิงหาคม - ควอน จียง G-DRAGON วง บิ๊กแบง จากประเทศเกาหลีในสังกัด YG Entertainment
วันเกิด > กันยายน

6 กันยายน - นิธิดล ป้อมสุวรรณ (ไนกี้) นักแสดงชาวไทย
13 กันยายน - ทวิรัฐ รัตนเศรษฐ สมาชิกสภาผู้แทนราษฎรจังหวัดนครราชสีมา
16 กันยายน - เท็ดดี้ ไกเกอร์ นักร้องชายชาวอเมริกัน
สุมณทิพย์ ชี - นักแสดงหญิงชาวไทย
20 กันยายน - ภัทริน ลาภกิตติกุล นักแสดงและพิธีกรชาวไทย
26 กันยายน  - กฤษณ์ บุญญะรัง (บี้ เดอะ สกา) ยูทูปบอร์ชาวไทย
วันเกิด > ตุลาคม

4 ตุลาคม - ยูบิน สมาชิกวง Wonder Girls ชาวเกาหลีใต้
12 ตุลาคม - แคลัม สกอตต์ นักร้องและนักแต่งเพลงชาวอังกฤษ
13 ตุลาคม - ฟ้าเพชรน้อย ส.จิตรพัฒนา แชมป์โลกมวยสากลเยาวชน
17 ตุลาคม - กรกันต์ สุทธิโกเศศ นักร้อง นักแสดงชื่อดัง ผู้ประกาศข่าว ช่อง เวิร์คพอยท์
17 ตุลาคม - ยูโกะ โอชิมะ นักร้อง นักแสดง อดีตสมาชิกไอดอลญี่ปุ่นวง AKB48
18 ตุลาคม - ภัทรศยา เครือสุวรรณศิริ (พีค) นักแสดงชาวไทย
20 ตุลาคม
ขวัญกวินท์ ธำรงรัฐเศรษฐ์ (เกี่ยวก้อย) นักแสดง และนางแบบชาวไทย
ริสะ นีงากิ นักร้องหญิงชาวญี่ปุ่น
21 ตุลาคม - ทิตชญา ภูดิทกุลกานต์ นักแสดงชาวไทย
23 ตุลาคม - จิรวัฒน์ สอนวิเชียร นักฟุตซอลชาวไทย
27 ตุลาคม
ภูวรินทร์ คีแนน นักร้องชาวไทย
ฌอห์ณ จินดาโชติ นักแสดง และพิธีกรชาวไทย
วันเกิด > พฤศจิกายน

6 พฤศจิกายน - เอมมา สโตน นักแสดงหญิงชาวอเมริกัน
23 พฤศจิกายน - พูลภัทร อัตถปัญญาพล นักแสดงชาวไทย
27 พฤศจิกายน - ชีรณัฐ ยูสานนท์ (น้ำชา) นักร้องและนักแสดงชาวไทย
28 พฤศจิกายน - ธนบูลย์ วัลลภศิรินันท์ นักแสดง ดีเจ และ พิธีกรชาวไทย
29 พฤศจิกายน
อธิชนัน ศรีเสวก (ไอซ์) นักแสดง และนางแบบชาวไทย
พิมพ์นิภา จิตตธีรโรจน์ (แก้มบุ๋ม) นักแสดงชาวไทย
วันเกิด > ธันวาคม

4 ธันวาคม - มาริโอ้ เมาเร่อ นักแสดงชาวไทย
5 ธันวาคม - นวพล ลำพูน นักแสดงและนายแบบชาวไทย
7 ธันวาคม
บุษกร ตันติภนา (เอ้ก) นางแบบ นักร้อง นักแสดง พิธีกรรายการโทรทัศน์
เอมิลี บราวนิง นักแสดงหญิงชาวออสเตรเลีย
โทรุ ยามาชิตะ มือกีต้าร์วง ONE OK ROCK ชาวญี่ปุ่น
10 ธันวาคม - กาญจน์เกล้า ด้วยเศียรเกล้า (เกรซ) นักแสดงชาวไทย
17 ธันวาคม - ริน ทาคานาชิ นักแสดงชาวญี่ปุ่น
23 ธันวาคม
เขตรัฐ เหล่าธรรมทัศน์ สมาชิกสภาผู้แทนราษฎรชาวไทย
เอริ คาเมอิ นักร้องหญิงชาวญี่ปุ่น
24 ธันวาคม - คิม แจ-คย็อง นักร้องวงเรนโบว์ (วงดนตรีเกาหลี)
28 ธันวาคม - พินทุสร ศรีณรงค์ นักดนตรีชาวไทยและหัวหน้าวงดุริยางค์เยาวชนไทย ในพระอุปถัมภ์สมเด็จพระเจ้าพี่นางเธอฯ
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2531
11 มกราคม - ประมูล อุณหธูป (นามปากกา อุษณา เพลิงธรรม) นักประพันธ์ชาวไทย (เกิด 17 มิถุนายน พ.ศ. 2463)
15 กุมภาพันธ์ - ริชาร์ด ไฟน์แมน นักฟิสิกส์ชาวอเมริกัน (เกิด 11 พฤษภาคม พ.ศ. 2461)
5 พฤษภาคม - ไมเคิล ชารา นักเขียนนิยายวิทยาศาสตร์ชาวอเมริกัน (เกิด 23 มิถุนายน พ.ศ. 2471)
8 พฤษภาคม - โรเบิร์ต เอ. ไฮน์ไลน์ นักเขียนนิยายวิทยาศาสตร์ชาวอเมริกัน (เกิด 7 กรกฎาคม พ.ศ. 2450)
25 กรกฎาคม  - จูดิธ บาร์ซี นักแสดงเด็กชาวอเมริกัน (เกิด 6 มิถุนายน พ.ศ. 2521)
27 สิงหาคม - สมเด็จพระอริยวงศาคตญาณ (วาสนมหาเถร) สมเด็จพระสังฆราช สกลมหาสังฆปริณายก วัดราชบพิธสถิตมหาสีมาราม (ประสูติ 2 มีนาคม พ.ศ. 2440)
1 กันยายน - หลุยส์ อัลวาเรซ นักฟิสิกส์ชาวอเมริกัน (เกิด 13 มิถุนายน พ.ศ. 2454)
16 ตุลาคม - ซาฟีนาซ ซุลฟิการ์ อดีตสมเด็จพระราชินีแห่งอียิปต์ (เกิด 5 กันยายน พ.ศ. 2464)
3 ธันวาคม - หลวงธำรงนาวาสวัสดิ์ นายกรัฐมนตรีคนที่ 8 ของไทย (เกิด 21 พฤศจิกายน พ.ศ. 2444)
26 ธันวาคม - หม่อมเจ้าวิศิษฎ์สวัสดิรักษ์ สวัสดิวัตน์ (ประสูติ 5 เมษายน พ.ศ. 2442)
บันเทิงคดีที่อ้างอิงถึงปีนี้ > ละครโทรทัศน์

ยอดหญิงสิงห์วอลเลย์ (Attack No.1) ละครโทรทัศน์ญี่ปุ่น (พ.ศ. 2545) - โคซึเอะ อายุฮาระ ตัวละครเอกของเรื่อง เกิดวันที่ 14 กันยายนของปีนี้
รางวัล > รางวัลโนเบล

สาขาเคมี – Johann Deisenhofer, Robert Huber, Hartmut Michel
สาขาวรรณกรรม – นากิบ มาห์ฟูซ
สาขาสันติภาพ – กองกำลังรักษาสันติภาพแห่งสหประชาชาติ
สาขาฟิสิกส์ – Leon Max Lederman, Melvin Schwartz, Jack Steinberger
สาขาสรีรวิทยาหรือการแพทย์ – เจมส์ ดับเบิลยู. แบล็ก, เจอร์ทรูด บี. เอลเลียน, จอร์จ เอช. ฮิทชิงส์
สาขาเศรษฐศาสตร์ – Maurice Allais
ดูเพิ่ม

รายชื่อภาพยนตร์ไทย พ.ศ. 2531
ริชาร์ด ไฟน์แมน
จูดิธ บาร์ซี
ถวัลย์ ธำรงนาวาสวัสดิ์
ไอล์ตง ดูซ ซังตูซ ซิลวา

| ข้อมูลส่วนตัว |
| --- | --- | --- | --- |
ชื่อเต็ม:  ไอล์ตง ดูซ ซังตูซ ซิลวา
วันเกิด:   (1966-10-31) ตุลาคม 31, 1966 (58 ปี)
สถานที่เกิด:  เซาเปาลู ประเทศบราซิล
จัดการทีม
ปี:  ทีม
2011:  รีเวร์เปลต
2012–2013:  เซาคาเอตานู
2013–2014:  โมกีมีริม
2014:  เฟร์รูวีอารีอา
2014–2015:  โปร์ตูกูเอซา
2015:  โมกีมีริม
2016:  ชูเวนตุส
2017:  อีตาเบย์อานา
2017:  คัมปีเนนเซ
2017–2018:  คงฟีอังซา
2018–2019:  ชูอาเซย์เรนเซ
2019:  เชียงราย ยูไนเต็ด
2021–2022:  เชียงใหม่ ยูไนเต็ด
2023:  กลันตัน ยูไนเต็ด
2024:  Itabaiana
2024–:  Mixto
ไอล์ตง ดูซ ซังตูซ ซิลวา (โปรตุเกส: Ailton dos Santos Silva; เกิดวันที่ 31 ตุลาคม พ.ศ. ​2509) เป็นผู้จัดการทีมฟุตบอลชาวบราซิล เขาเป็นอดีตหัวหน้าผู้ฝึกสอนของเชียงราย ยูไนเต็ด ชุดคว้าแชมป์ไทยลีก ฤดูกาล 2562 และยังเป็นอดีตหัวหน้าผู้ฝึกสอนของเชียงใหม่ ยูไนเต็ด
เกียรติประวัติ

ไทยลีก (1): 2019
คัมเปอูนาตูเซร์กีปานู: 2011
แหล่งข้อมูลอื่น

Grande Área profile (โปรตุเกส)
ประวัติ ที่ ซ็อกเกอร์เวย์
| ด ค กผู้จัดการทีมในชุดชนะเลิศไทยลีก |
| --- | --- |
 2539: วิทยา  2540: ปิยะพงษ์  2541: การุณ  2542: ปิยะพงษ์  2543: พิชัย  2544–45: พิชัย  2545–46: ณรงค์  2546–47: วรวุฒิ  2547–48: บอร์จีส  2549: สมชาย  2550: จเด็จ  2551: ประพล  2552: อรรถพล  2553: เดอซาแยร์  2554: อรรถพล  2555: ยอกานอวิช  2556: การ์ซีอา  2557: กามา  2558: กามา  2559: ธชตวัน  2560: บันดอวิช  2561: บันดอวิช  2562: ไอล์ตง  2563–64: ดุสิต  2564–65: อิชิอิ  2565–66: อิชิอิ  2566–67: ฌอร์ฌียู
จักรพรรดิโคนิง

จักรพรรดิโคนิง (ญี่ปุ่น: 光仁天皇; โรมาจิ: Kōnin-tennō; 18 พฤศจิกายน ค.ศ. 708 – 11 มกราคม ค.ศ. 782) เป็นจักรพรรดิญี่ปุ่นองค์ที่ 49 ตามที่ได้จัดเรียงไว้ในลำดับการสืบราชบัลลังก์แบบดั้งเดิม รัชสมัยของโคนิงอยู่ในช่วง ค.ศ. 770 ถึง 781
เรื่องราวแบบดั้งเดิม

พระนามส่วนพระองค์ของจักรพรรดิโคนิง (อิมินะ) คือ ชิรากาเบะ (ญี่ปุ่น: 白壁; โรมาจิ: Shirakabe) ในฐานะพระราชโอรสในเจ้าชายชิกิและพระราชนัดดาในจักรพรรดิเท็นจิ พระนามเรียกขานของพระองค์คือเจ้าชายชิรากาเบะ ตอนแรกชิรากาเบะไม่อยู่ในสายการสืบทอดราชบัลลังก์ เนื่องจากจักรพรรดิเท็มมุและฝ่ายของพระองค์ครองบัลลังก์อยู่
โคนิงสมรสกับเจ้าหญิงอิโนเอะ พระราชธิดาในจักรพรรดิโชมุ ซึ่งให้กำเนิดพระราชธิดาและพระราชโอรส หลังจากจักรพรรดินีโชโตกุสวรรคต พระองค์จึงได้รับเลือกเป็นรัชทายาท ข้าราชบริพารชั้นสูงอ้างว่าจักรพรรดินีทรงทิ้งพินัยกรรมไว้ในจดหมายที่แต่งตั้งให้พระองค์เป็นผู้สืบทอดตำแหน่ง ก่อนหน้านี้ โคนิงถือเป็นผู้ที่มีความสุภาพและไม่มีความทะเยอทะยานทางการเมือง
โคนิงมีพระมเหสี 5 พระองค์และพระราชโอรสธิดารวม 7 พระองค์
เรื่องราวแบบดั้งเดิม > เหตุการณ์ในพระชนม์ชีพของโคนิง

ภายหลังการสวรรคตของจักพรรรดินีโชโตกุ เจ้าชายชิรากาเบะเสด็จขึ้นสืบราชบัลลังก์เป็นจักรพรรดิโคนิงในวันเดียวกันและได้มีพิธีราชาภิเษกเมื่อวันที่ 23 ตุลาคม ค.ศ. 770 และในวันนั้นได้มีการเปลี่ยนปีรัชศกเป็นปี โฮกิ ในวันที่ 29 มกราคม ค.ศ. 773 จักรพรรดิโคนิงได้สถาปนาเจ้าชายยะมะเบะพระราชโอรสองค์ใหญ่ขึ้นเป็นรัชทายาทแทนเจ้าชายโอะซะเบะที่ถูกปลด
จักรพรรดิโคนิงได้สละราชบัลลังก์ให้กับเจ้าชายยะมะเบะขึ้นสืบราชบัลลังก์เป็น จักรพรรดิคัมมุ เมื่อวันที่ 30 เมษายน ค.ศ. 781 หลังจากครองสิริราชสมบัติได้ 10 ปีก่อนจะสวรรคตเมื่อวันที่ 11 มกราคม ค.ศ. 782 ขณะพระชนมายุได้ 72 พรรษา
เรื่องราวแบบดั้งเดิม > รัชสมัย

ปีในรัชสมัยโคนิงมีมากกว่าหนึ่งชื่อศักราช (nengō)
โฮกิ (770–781)
เท็นโอ (781–782)
ข้อมูล

Brown, Delmer M.; Ishida, Ichirō (1979). The Future and the Past (a translation and study of the Gukanshō, an interpretive history of Japan written in 1219). Berkeley: University of California Press. ISBN 978-0-520-03460-0. OCLC 251325323.
Imperial Household Agency (2004). 光仁天皇 田原東陵 [Emperor Kōnin, Tahara no Higashi Imperial Mausoleum] (ภาษาญี่ปุ่น). สืบค้นเมื่อ February 4, 2011.
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ISBN 978-0-231-04940-5; OCLC 59145842
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ญี่ปุ่น 
]]
ดวงจีน

ดวงจีน (อังกฤษ: Chinese astrology) เป็นการดูดวงประเภทหนึ่งตามวัฒนธรรมความเชื่อของจีน การสามารถจัดวางตำแหน่งที่เหมาะสมให้กับผู้อยู่อาศัย ซึ่งนั่นก็ต้องอาศัยการเข้าใจในดวงจีน เช็คพื้นดวงของผู้อยู่อาศัยว่าธาตุสำคัญของเขาคือธาตุอะไร และ ไม่เพียงแค่รู้ว่าธาตุอะไร ยังต้องสามารถเจาะลงไปถึงว่าตัวอักษรตัวไหน ที่ให้คุณแก่เจ้าชะตาอย่างสูงสุด แต่ซินแสทั่วไปมักจะบอกเพียงว่า เช่น "ธาตุไฟให้คุณ" ให้นอนหันศีรษะไปทางทิศใต้ แต่ธาตุไฟในทิศใต้ของหลอแกมีตัวหนังสือถึง 3 ตัวด้วยกัน และใน 3 ตัวนั้นก็บอกหน่วยย่อยขององศาที่ต่างกันออกไป คำถามคือ ตัวหนังสือตัวไหนล่ะที่เหมาะกับคุณอย่างแท้จริง นั่นคือความไม่ละเอียดรอบคอบของซินแสทั่ว ๆ ไป แล้วก็ปล่อยให้เจ้าของบ้านไปเสี่ยงโชคเอาเอง อย่างนี้ถือว่าเป็นซินแสที่ไร้ความรับผิดชอบอย่างสูง
ดังนั้นในการเลือกใช้ซินแสไม่ใช่เลือกที่ชื่อเสียง แต่กลับต้องเลือกที่ความละเอียดรอบคอบ และ ไม่ฉาบฉวย และจะต้องสามารถชำนาญในดวงจีนเป็นอย่างยิ่ง บททดสอบง่าย ๆ สำหรับซินแสบางจำพวก “แค่เราเอาดวงของเราให้เขาดู หากเขาสามารถวิเคราะห์เรื่องราวต่างในชีวิตของเราได้ นั่นแปลว่าเขารู้เรื่องธาตุในดวงเราเป็นอย่างดี แต่หากได้ยินซินแสตอบว่า “ฮวงจุ้ยไม่เกี่ยวกับดวงจีน” แปลว่าเรากำลังเจอซินแสจอมปลอมเข้าให้แล้วเพราะเขาไม่รู้เรื่องธาตุในดวงของเราเลย แล้วจะหาทิศที่เป็นคุณให้กับตัวของเราได้อย่างไร โปรดจงระวังให้ดี
แต่ในเรื่องของการหาธาตุสำคัญเพื่อใช้ปรับดวงนั้นก็ไม่ใช่เรื่องง่ายต้องใช้ประสบการณ์ในการอ่านดวงมาไม่น้อย และต้องเข้าใจเรื่องของการทำงานของธาตุทั้ง 5 ในดวงอย่างถ่องแท้ด้วย เพราะนี้คือ 1 ในความสำคัญของคำว่า "ฮวงจุ้ย 3 ประสาน" คือ ฟ้า ดิน และ คน หากขาดซึ่งอย่างใดอย่างหนึ่งไปก็ไม่สามารถเรียกได้ว่าเป็นการจัดฮวงจุ้ยที่สมบูณร์แบบได้
รูปแบบ

ตั้งแต่หลายพันปีมาแล้ว นักปราชญ์ชาวจีน ได้ค้นพบว่า พลังงานต่าง ๆ บนโลกมีความสัมพันธ์กับโลกของเรา โดยเฉพาะกับมนุษย์ โดยเฉพาะเรื่องความ สัมพันธ์ในเรื่องการก่อเกิดและการบั่นทอนของธาตุทั้ง5 ซึ่งจะมีผลต่อมนุษย์ทั้งในด้าน สุขภาพต่าง ๆ เพราะ กล่าวคือ ในคนเราก็จะประกอบด้วยธาตุทั้ง5 แต่จะมากหรือน้อย ขึ้นอยู่กับ ฤดูกาล เวลา ปี วันที่เกิด ว่าคน ๆ นั้นได้รับพลังจากฟ้า แล้วได้ประจุธาตุตัวไหนมากน้อยเช่นไร คน ๆ นั้นก็จะมีการแสดงออกมา ตามลักษณะของธาตุนั้น ๆ ออกมา
ด้วยความมหัศจรรย์ของดวงจีน ที่ใช้แค่ หลักการ5 ธาตุ ก็สามารถนำมาทำนายเรื่องราว หรือ วิเคราะห์โรคต่าง ๆ ซึ่งจะเห็นได้จากหมอจีน เช่นการจับชีพจร หรือ ดูดวงจีนเพื่อวิเคราะห์ดูว่าบุคคลคนนั้น มีปัญหาอะไร ต้องทำการรักษาอย่างไร เขาก็ใช้หลักธาตุในการวิเคราะห์ทั้งนั้น ซึ่งแต่เดิม ดวงจีนก็จะนำมาใช้ ในเรื่องของการรักษาโรค เป็นส่วนใหญ่ แต่ด้วยความพิเศษของดวงจีนในเรื่องต่าง ๆ จึงได้มีการนำมาทำนายเรื่องราวต่าง ๆ ดังน้นจึงพอสรุปคร่าว ๆ ได้ว่า
จุดมุ่งหมาย

ดูลักษณะนิสัยของเจ้าชะตา โดยดูจากราศีประจำวันเกิดของดวงชะตา
ดูภาพรวมของดวงชะตาว่าบุคคลคนนั้นมีพื้นดวงอย่างไร โดยทำการวิเคราะห์ราศีทั้ง 4 แถวของดวงชะตา โดยใช้หลัก ก่อเกิด บั่นทอน ภาคี
ดูธาตุประจำชะตา ว่าแข็งแรงหรืออ่อนแอ เพื่อหาธาตุสำคัญมาปรับดวงชะตาให้สมดุล โดยใช้หลัก หยิน-หยาง
นำดวงชะตา มาปรับแก้ไขฮวงจุ้ย เช่นหาตำแหน่งหัวนอน โต๊ะทำงาน
เพื่อหลีกเลี่ยงกระทำการในวันไม่ดี โดยใช้หลักการ ก่อเกิด และบั่นทอน พิจารณา
การอบรม ศึกษาดวงจีนในประเทศไทย

จากข้อมูลรายละเอียดพื้นฐานความรู้ในวิชาดวงจีน ฮ้วงจุ้ยที่กล่าวมาข้างต้น หมายถึงการที่จะต้องเข้าใจธาตุทั้ง 5 สัมพันธ์กัน ณ สถานที่และในช่วงเวลาจำเพาะ สัมพันธ์กับเจ้าของสถานที่ จึ่งจะเกิดผลลัพธ์ขึ้น
ดังนั้นถ้าจะศึกษาวิชาการเหล่านี้ ผู้ศึกษาจำเป็นต้องเข้าใจพื้นฐานของธรรมชาติที่ประกอบกันขึ้นมาด้วยหลักของหยิน-หยาง 5 ธาตุเป็นสำคัญ
แล้วนำความเข้าใจนี้ไปหาค่าความผันแปรระหว่าง บุคคล เหตุการณ์หรือเรื่องราว ณสถานที่ วันเวลา จำเพาะ ก็จะคาดคะเนเรื่องราวดีร้ายที่จะเกิดขึ้นได้
จากข้อมูลทั้ง 3 ข้อ ต้องใช้ฐานความรู้หลากหลายของหยินหยาง 5 ธาตุผันแปรแข็งแรง อ่อนแอตามฤดูกาล วันเวลา
ฐานความรู้เหล่านี้ต้องใช้เวลาศึกษาเฉพาะพื้นฐานของหยินหยาง 5 ธาตุก็ต้องใช้เวลาอย่างน้อยครึ่งปี
มีความรู้พื้นฐานแล้วต้องหาประสบการณ์แทนค่า อธิบายเรื่องราวอีกอย่างน้อยครึ่งปี
รวมหลักสูตรของการศึกษาวิชาดวงจีน ดาวเหิน ฮ้วงจุ้ยทั่วไปก็ต้องอย่างน้อย 1 ปีขึ้นไป (1 ปีต้องศึกษาไม่น้อยกว่า150 ชั่วโมง)
ดังนั้นขอชี้แจงให้รายละเอียดเกี่ยวกับการศึกษาวิชาการหยินหยาง 5 ธาตุแผนโบราณของชนชาวจีนอย่างท่องแท้
การประกาศอบรม ศึกษาวิชาดวงจีน ฮ้วงจุ้ยในเวปไซด์ต่าง ๆ ที่ใช้เวลา 3 ครั้งบ้าง 1-3 เดือนบ้าง ผู้ประกาศควรอธิบายให้ละเอียดว่าเป็นการบอกกล่าว เล่าถึงหรืออธิบายวิชาการเล่านี้ในแง่ของความเข้าใจ ไม่ใช้เรียนรู้ที่จะนำไปใช้งานได้
ถ้าดวงจีนหรือฮ้วงจุ้ย สามารถทำให้ปรับดวงชะตา วิถีทางดำเนินชีวิตให้ดีได้ แสดงว่าก็สามารถทำให้วิบัติล่มจมได้เช่นกันดังนั้นผู้สนใจวิชาการเหล่านี้ต้องคำนึงถึงผลลัพธ์ที่จะได้จากการถูกหลอกลวงจากผู้รู้บ้างเล็กน้อยไปหาประโยชน์จากผู้ที่ไม่รู้แต่สนใจ
แหล่งข้อมูลอื่น

คุณประโยชน์ของดวงจีนที่มีต่อเจ้าของดวงชะตา เก็บถาวร 2007-09-29 ที่ เวย์แบ็กแมชชีน
จักรพรรดินีจิโต

จักรพรรดินีจิโต (ญี่ปุ่น: 持統天皇; โรมาจิ: Jitō-tennō; ค.ศ. 645 – 13 มกราคม ค.ศ. 703) เป็นพระมหากษัตริย์ญี่ปุ่นองค์ที่ 41 ตามการสืบราชสันตติวงศ์แบบดั้งเดิม
รัชสมัยของจิโตอยู่ในช่วง ค.ศ. 686 ถึง 697
ในประวัติศาสตร์ญี่ปุ่น จักรพรรดินีจิโตเป็นสตรีองค์ที่สามในแปดพระองค์ที่มีบทบาทในฐานะสมเด็จพระจักรพรรดินีนาถ จักรพรรดินีนาถ 2 พระองค์ก่อนรัชสมัยของพระนางคือ ซูอิโกะและโคเงียวกุ/ไซเม จักรพรรดินีนาถอีก 5 พระองค์หลังรัชสมัยของพระนางได้แก่เก็มเม, เก็นโช, โคเก็ง/โชโตกุ, เมโช และโกะ-ซากูรามาจิ
เรื่องราวแบบดั้งเดิม

จักรพรรดินีจิโตเป็นพระราชธิดาในจักรพรรดิเท็นจิ พระราชมารดามีพระนามว่าโอจิ-โนะ-อิรัตสึเมะ ธิดาในขุนนางโอ-โอมิ โซงะ โนะ ยามาดะ-โนะ อิชิกาวะ มาโระ พระนางเป็นพระมเหสีในจักรพรรดิเท็มมุ ผู้เป็นพระอนุชาในจักรพรรดิเท็นจิ พระบิดาของพระนาง หรือในทางเดียวกัน พระนางอภิเษกสมรสกับพระปิตุลาแท้ๆและทรงสืบราชสมบัติต่อจากพระสวามี
พระนามเดิมของจักรพรรดินีจิโตคือ อูโนโนซาราระ หรือ อูโนโนซาซาระ (ญี่ปุ่น: 鸕野讚良; โรมาจิ: Unonosarara หรือ Unonosasara) หรืออีกแบบว่า อูโนะ
เรื่องราวแบบดั้งเดิม > เหตุการณ์ในรัชสมัยของจักรพรรดินีจิโต

จักรพรรดินีจิโตต้องรับผิดชอบในการบริหารราชกิจทั้งหมดหลังจากการสวรรคตของจักรพรรดิเท็มมุ พระสวามี และมีศักดิ์เป็นพระปิตุลาของพระนางด้วย พระนางครองราชบัลลังก์ใน ค.ศ. 687 เพื่อที่จะแน่นอนพระทัยในสิทธิการสืบราชสมบัติของเจ้าชายคูซากาเบะ พระโอรส ตลอดรัชสมัยนี้ จักรพรรดินีจิโตว่าราชการจากพระราชวังฟูจิวาระในยามาโตะ
เจ้าชายคุซะคะเบะได้รับการสถาปนาเป็นมกุฎราชกุมารเพื่อครองราชบัลลังก์สืบต่อจากจักรพรรดินีจิโต แต่เจ้าชายกลับสิ้นพระชนม์ขณะมีพระชนมายุ 28 พรรษา เจ้าชายคารุ-โนะ-โอะ พระโอรสของเจ้าชายคุซะคะเบะได้รับการสถาปนาให้เป็นรัชทายาทสืบต่อจากจักรพรรดินีจิโต ผู้เป็นพระอัยยิกา และต่อมาเจ้าชายครองราชสมบัติเป็นจักรพรรดิมมมุ
จักรพรรดินีจิโตครองราชย์เป็นระยะเวลา 11 ปี ถึงแม้ว่ามีจักรพรรดินีนาถพระองค์อื่น 7 พระองค์ รัชทายาทของแต่ละพระองค์มักเลือกจากสายสันตติวงศ์ที่เป็นบุรุษ ที่ซึ่งยังเป็นที่ถกเถียงจากนักปราชญ์สายอนุรักษนิยมเกี่ยวกับสิทธิของสตรีในการสืบราชสันตติวงศ์ และที่ซึ่งประเพณีในการสืบสันตติวงศ์ต้องเป็นบุรุษเท่านั้นยังคงมีการรักษาไว้ดังเดิมในศตวรรษที่ 21 จักรพรรดินีเก็มเม ผู้ซึ่งทรงให้พระราชธิดาครองราชสมบัติสืบต่อในพระนามว่า จักรพรรดินีเก็นโช ยังคงเป็นที่ยกเว้นจากการถกเถียงเรื่องสิทธิของสตรีนี้
ใน ค.ศ. 697 จักรพรรดินีจิโตสละราชสมบัติแก่เจ้าชายคารุ-โนะ-โอะ พระนัดดาองค์โปรด ให้ครองราชย์เป็นจักรพรรดิมมมุ และพระนางดำรงพระยศไดโจเท็นโน (มหาจักรพรรดิ) มีพระราชอำนาจในราชสำนักเหนือองค์จักรพรรดิ หลังจากเหตุการณ์ครั้งนี้ จักรพรรดิพระองค์ต่อ ๆ มาทรงกระทำเช่นเดียวกับพระนาง และดำรงพระอิศริยยศนี้หลังสละราชบัลลังก์
ปัจจุบันสถานที่ฝังพระบรมศพของจักรพรรดินีจิโตเป็นที่รู้จัก พระนางทรงได้รับการเคารพตามโบราณราชประเพณีที่ศาลเจ้าชินโตในเมืองนะระ
สำนักพระราชวังอิมพีเรียลได้จดทะเบียนสถานที่ฝังพระบรมศพของจักรพรรดินีนาถจิโต และได้รับการตั้งชื่ออย่างเป็นทางการว่า โอจิ-โนะ-โอกาโนเอะ โนะ มิซาซางิ
ดูเพิ่ม

จักรพรรดิญี่ปุ่น
รายพระนามสมเด็จพระจักรพรรดินีแห่งญี่ปุ่น
รายพระนามจักรพรรดิญี่ปุ่น